
	לכבוד
	

	מר ישראל ישראלי  ת.ז 123456789
מס' עובד 543227 
	

	כתובת :                                  
	מסירה ביד ובדואר


עובד/ת יקר/ת שלום רב, 
הנדון: יציאתך לחל"ת -חופשה ללא תשלום נוכח התפרצות מגפת הקורונה 
הפסקת שירותי ניקיון על פי הודעת מזמין השירותים – חברת ...............

עקב ירידה דרסטית בפעילות העסקית, המסחרית והתפקודית של מזמין השירותים  לעיל – מקום עבודתך הנוכחי ,הרי שהוא הורה לנו על הפסקת שירותי הניקיון בחציריו לאלתר ! עד שיחלוף המשבר או יבואו החלטות ממשלה שונות.
בנסיבות אלה, אנו מבקשים להוציאך לחופשה ללא תשלום מעבודתך בחברה למשך החודש הקרוב בשלב זה,  ובתגובה נדרשת להלן הסכמתך לבקשה זו על ידי חתימתך בסוף המכתב.
על פי הוראות הממשלה הנך זכאי/ת בתום 30 יום של היותך בחל"ת להגיש תביעה לדמי אבטלה למן היום הראשון של יציאתך לחל', בלשכת התעסוקה באזורך . לפני הגשת התביעה למוסד לביטוח לאומי , הנך נדרש לבצע רישום ראשוני בלשכת שירות התעסוקה, וניתן לעשות זאת באמצעות הגעה פיזית אל לשכת התעסוקה או באמצעות אתר האינטרנט של לשכת התעסוקה. ולאחר מכן תידרש להתייצב בלשכת התעסוקה אחת לחודש, עד לתום המשבר והחל"ת. אנו נסייע לך בהגשת התביעה ובהמצאת המסמכים הדרושים . 
למען הסדר הטוב, ובהמשך לשיחתנו, הרינו להעלות את עקרונות יציאתך לחופשה ללא תשלום על הכתב, הכל כמפורט להלן:
החל מיום _____________ ועד ליום ___________ ("תקופת החל"ת"), תשהה/תשהי  בחופשה ללא תשלום מעבודתך בחברתנו  אצל מזמין השירותים לעיל.
בהתאם לנסיבות והשינויים נהייה רשאים ביחד  להסכים על שינוי תקופת החל"ת בכל עת במהלכה (הארכתה/ סיומה טרם תום תקופת החל"ת), מבלי שהדבר יהווה הפרה של סיכום זה  הכל בכפוף להתפתחויות משבר הקורונה במדינת ישראל.
בתקופת החל"ת יחסי העבודה בינינו יושהו, וכפועל יוצא לא תהא/תהי זכאי/ת לקבלת שכר, תנאים סוציאליים נלווים מכוח דין והסכם העסקה כמו גם שלא ייצברו לך זכויות תלויות ותק לרבות דמי הבראה, חופשה, ימי מחלה וכיוצא באלה והכול לפי דין.
הוותק שלך לעניין פיצויי פיטורים בגין החל"ת ייצבר על-פי דין, כאשר במהלך תקופת החל"ת ייזקף לזכותך ותק של שבועיים (14) ימים בלבד לצרכיי פיצויי פיטורים.
החברה  תשלם עבורך דמי ביטוח לאומי במשך החודשיים הראשונים בלבד בתקופת החל"ת, בסכום הקבוע על-פי דין. ואלו ינוכו ממשכורתך הראשונה.
הנך מחויב/ת בתשלום דמי הביטוח הלאומי עבור יתרת חודשי החל"ת, אשר ישולם על ידך ישירות למוסד לביטוח לאומי.
הנך מאשר/ת ומסכים/ה, כי במקרה של אי חזרתך לעבודה בפועל בתום תקופת החל"ת, מכל סיבה שהיא, תיחשב להתפטרותך בתאריך בו החל החל"ת, קרי ביום __________.
בסמוך לקבלת מכתב זה בנוסחו החתום, יועבר לידך אישור מעסיק על תקופת העסקה ושכר (טופס בל/1514).
כמו כן:
1. אנו נעשה כל מאמץ לשבץ אותך באופן זמני במקומות עבודה חלופיים ככל הניתן .
2. ככל שתימצא בחל"ת רצף העסקתך בחברה  יישמר .
3. ברור כי , המצב הנוכחי הינו מצב זמני ובע"ה ובתקווה רבה הוא יסתיים ואז נוכל כולנו יחד לחזור לשגרה ולמקום העבודה שלנו. 

	בכבוד רב,


											  


לחתימת העובד/ת:
בחתימתי מטה, הריני לאשר כי אני מבין/ה את תוכן המכתב, מסכים לו בכללותו, ואני חותם/ת עליו מרצוני החופשי לאחר שניתנה לי ההזדמנות להיוועץ עם מי שביקשתי:


